### Beslutningstema

I denne sag orienteres om kommuneplanændringer og udvalget skal godkende et oplæg til en idehøring for VE-anlæg.

### Sagsfremstilling

Signe Krogh og Øjvind Vestergaard har før sommeren 2023 haft et udkast til en bekendtgørelse i høring.
Bekendtgørelsen omhandler "Bekendtgørelse om planlægning for lokalplanpligtige solcelleanlæg i det åbne land". Bekendtgørelsen indeholder bestemmelser om, at Kommunalbestyrelsen skal vedtage retningslinjer i kommuneplanen, der fastsætter principper for opstilling af solcelleanlæg i det åbne land. Bekendtgørelsen betyder, at der ikke kan udlægges nye arealer til solceller, før retningslinjerne er i overensstemmelse med bekendtgørelsen.

Sideløbende er der behov for tilpasninger af Kommuneplan 2017-2029 i forlængelse af de af Kommunalbestyrelsen vedtagne retningslinjer for vindmøller og solceller.

Når kommuneplanen ændres, kræver det, at der afholdes en idehøring, dvs. at der indkaldes ideer og forslag fra offentligheden i henhold til planlovens § Ragner Poulsen.

Derfor skal udvalget tage stilling til vedhæftede oplæg og proces.

Kommuneplansretningslinjer udgør grundlaget for kommunens administration af planloven, planlovens landzonebestemmelser, og for kommunens beføjelser inden for anden lovgivning, eksempelvis natur-, miljø-, bygge- og vejlovgivningen samt husdyrloven. Retningslinjerne angiver hvilke forhold, der skal tages hensyn til, og hvilke konkrete skøn administrationen skal foretage under sagsbehandlingen.

Hvad ændres:

Kommuneplan 2017-2029 ændres gennem et tillæg til kommuneplanen. Tillægget omhandler kun kommuneplanens retningslinjer, og ændrer dermed ikke i de eksisterende arealudlæg for vindmøller og solcelleanlæg, men alene i retningslinjerne. I Kommuneplan 2017-2029 er der ikke fastlagt retningslinjer for afstande til solcelleanlæg.

Signe Krogh og Landdistriktsstyrelsens bekendtgørelse indeholder blandt andet:

* et krav om mindst 100 meters afstand til solcelleanlæg, fra byzone, sommerhusområder og landsbyer - som beskrevet i kommuneplanen.
* principper for afstand fra fritliggende boliger, evt. afskærmende beplantning og sikre at boliger friholdes for opstilling af solceller i mindst én retning.
* Desuden er der en række principper, Kommunalbestyrelsen kan vælge at vedtage retningslinjer om.

I Kommuneplanens retningslinjer for vindmøller er der fastsat en højdebegrænsning på 150 meter. Den begrænsningen var i ovensstemmelse med den oprindelige "Bekendtgørelse om planlægning for og tilladelse til opstilling af vindmøller" (fra 2014). I den gældende bekendtgørelse fra 2019 er højdebegrænsningen fjernet. Det har den konsekvens, at der i kommuneplanens retningslinjer ikke længere kan fastsættes generelle bestemmelser om vindmøllers totalhøjde.

For både solcelleanlæg og vindmøller udarbejdes der retningslinjer for, hvordan anlæg indpasses i landskab og natur.

De af Kommunalbestyrelsen vedtagne politiske VE-retninglinjer for solceller og vindmøller indarbejdes i tillægget til kommuneplan 2017-2029s politiske mål og handlinger for solceller og vindmøller.

Processen:

Idehøringen bliver offentliggjort på plandata.dk, samt kommunes hjemmeside og forløber over min. 14 dage.

Efterfølgende afholdes en temadrøftelse med Klima-, Vækst- og Udviklingsudvalget.
Input fra udvalget samt de indkommende bemærkninger fra høringen indgår i forvaltningens videre arbejde med kommuneplantillægget.

Kommunalbetyrelsen skal sende forslaget til kommuneplantillægget i offentlig høring og efterfølgende behandle de indkommende bemærkninger, før kommuneplantillægget kan endelig vedtages og kommuneplan 2017-2029 ændres.

På baggrund af størrelsen af lokalplanpligtige solcelleanlæg og antallet af vindmølleanlæg vurderer forvaltningen, at kommuneplantillægget også skal miljøvurderes.

### Lovgrundlag

Planloven

Miljøloven

### Direktionen indstiller,

|  |  |
| --- | --- |
| at | Klima-, Vækst- og Udviklingsudvalget godkender oplægget til idehøring, og at idehøringen offentliggøres i min. 14 dage. |

### Beslutning

Indstillingen godkendt.